armvectores/hy_wikipedia_2023 huggingface dataset:
Մարիա Գրիմանի

Մարիա Մարգերիտա Գրիմանի (իտալերեն՝ Maria Margherita Grimani, գործուներության տարիները՝ 1713-1718), իտալացի կոմպոզիտոր։


== Կենսագրություն և գործունեություն ==
Մարիա Մարգերիտա Գրիմանիի մասին կենսագրական տեղեկություններ չեն պահպանվել։ Կա վենետիկյան նշանավոր Գրիմանի տոհմը, սակայն առկա չէ Գրիմանիի՝ այդ տոհմին պատկանելության ապացույց։ Հայտնի չէ նաև այն, թե արդյոք դա նրա օրիորդական ազգանունն է, թե ամուսնու ազգանունը։ Հնարավոր է, որ 1713-1718 ընկած ժամանակահատվածում նա ապրել է Վիեննայում, որտեղ նրա ստեղծագործությունները, հնարավոր է, ցուցադրվել են Վիեննական պալատական թատրոնում։ Չի բացառվում նաև այն, որ նա եղել այն ժամանակ արքունիքում ապրող կանոսիսներից։
Մեզ հասած ստեղծագործությունների արդյունքում, Գրիմանին հայտնի միայն, որպես կոմպոզիտոր։ Նրա ստեղծագործություններից են՝ «Պալլադա և Մարս»՝ (իտալերեն՝ Pallade e Marte)՝ երկու երգչի համար նախատեսված «դրամատիկ երգ», որը կատարվել է 1713 թվականի նոյեմբերի 4-ին՝ Կառլ VI կայսեր անվանակոչության օրը։ Դա վիեննական արքունիքում կատարված առաջին օպերային բնույթի ստեղծագործությունն էր։ Այն գրվել է սոպրանոյի և ալտի համար՝ թավջութակի, հոբոյի, թեորբայի, լարային գործիքների և բաս կոնտինուոյի ուղեկցությամբ։ Վոկալային պարտիան սոլիստների կողմից արիաների կատարման և ավարտական զուգերգի հաջորդականություն է։ Երաժշտական արիաները բնորոշ են այդ ժամանակաշրջանի իտալական և վիեննական երաժշտությանը և շատ ընդհանրություններ ունեն այլ կին կոմպոզիտորների ստեղծագործությունների հետ։
Բացի այդ, պալատում կատարվել են նաև Գրիմանիի երկու օրատորիաները՝ «Մարիայի և Ելիզավետայի հանդիպումը»՝ (իտալերեն՝ La visitazione di Elisabetta) 1713 թվականին (կրկնակի կատարումը՝ 1718) և «Հովհաննես Մկրտչի գլխատումը» (իտալերեն՝ La decollazione di S Giovanni Battista) 1715 թվականին։ Լիբրետոյի հեղիանակն անհայտ է։  
1718 թվականից հետո Գրիմանիի անունը չի հիշատակվել։


== Ծանոթագրություններ ==


== Գրականություն ==
Barbara Carvey Jackson Maria Margherita Grimani // New Historical Anthology of Music by Women / James R. Briscoe. — Indiana University Press, 2004. — Vol. 1. — P. 99—100.
Mary F. McVicker Maria Grimani // Women composers of classical music: 369 biographies from 1550 into the 20th century. — McFarland & Company, 2011. — P. 24. — ISBN 978-0-7864-4397-0
Karin Pendle Women & Music: A History. — Indiana University Press, 2001. — P. 126—128.


== Արտաքին հղումներ ==
Rudolf Klein։ «Grimani, Maria Margherita»։ Grove Music Online
Գերտրուդ Ադելբորգ

Գերտրուդ Ադելբորգ (շվեդերեն՝ Gertrud Virginia Adelborg, սեպտեմբերի 10, 1853(1853-09-10)[…], Karlskrona city community, Կառլսկրունա, Բլեքինգե, Շվեդիա - հունվարի 25, 1942(1942-01-25), Gagnef parish, Gagnef Municipality, Դալարնա, Շվեդիա), շվեդ ֆեմինիստուհի, կանանց իրավունքների շարժման առաջատար մասնակիցներից մեկը։


== Կենսագրություն ==
Ծնվել է 1853 թվականի սեպտեմբերի 10-ին Կարլսկրունում, զինվորական և նկարիչ Բրորա Ադելբորգի և նրա կնոջ` Հեդվիգ Կատարինայի (Hedvig Catharina, 1820-1903) ընտանիքում, Օտտիլիա և Մարիա Ադելբորգների քույրն է։

Գերտրուդ Ադելբորգը կրթություն է ստացել տնային դաստիարակչուհու մոտ և աղջիկների դպրոցում։ 1874–1879 թվականներին աշխատել է որպես ուսուցիչ, 1881–1883 թվականներին` Սվեալանդի վերաքննիչ դատարանում։ Ակտիվ մասնակցություն է ունեցել շվեդական կանանց շարժմանը և պայքարել է կանանց ընտրական իրավունքների համար։ 1884–1907 թվականներին աշխատել է «Ֆրեդերիկ Բրեմերի ասոցիացիա» (Fredrika Bremer Förbundet, FBF) կանանց կազմակերպությունում (1886 թվականից եղել է Ստոկհոլմի բյուրոյի նախագահը), 1897-1915 թվականներին` FBF-ի կենտրոնական խորհրդի անդամ։ Գերտրուդը հիմնել է Կանանց դպրոց (Landthushållningsskola för kvinnor) FBF Rimforsa Օստերյոտլանդում, 1907-1921 թվականներին եղել է դպրոցական խորհրդի կազմում։
1899 թվականին FBF-ի պատվիրակությունը Ագդա Մոնտելիուսի գլխավորությամբ Շվեդիայի վարչապետ Էրիկ Բոստրյոմին ներկայացրեց առաջարկություն կանանց ընտրական իրավունք տալու վերաբերյալ։ Դիմումի տեքստը գրվել էր Գերտրուդ Ադելբորգի կողմից։ Շվեդիայի պատմության մեջ առաջին անգամ կանայք պաշտոնապես կառավարությանը պահանջ ներկայացրին ընտրական իրավունքի վերաբերյալ։ 1902-1906 թվականներին Ադելբորգը եղել է Ստոկհոլմի Կանանց քաղաքական իրավունքների պաշտպանության ասոցիացիայի վարչության անդամ և Կանանց քաղաքական իրավունքների պաշտպանության ազգային ասոցիացիայի (Landsföreningen för kvinnans politiska rösträtt, LKPR) անդամ 1903-1906 թվականներին։
1907 թվականին Շվեդիայի նոր վարչապետ Արվիդ Լինդմանը իր ելույթում խուսափեց կանանց ձայնի իրավունքների թեմայից հիմնվելով կառավարության կողմից առաջ քաշված հարցապնդման վրա, որի ժամկետը պետք է ավարտվեր 1912 թվականին։ LKPR–ը պատվիրակություն ուղարկեց Օսկար II թագավորի մոտ, որում ընդգրկված էր Գերտրուդ Ադելբորգը։ Օսկար II–ը պատասխանեց, որ կանի այն ամենը ինչ թույլ է տալիս սահմանադրությունը։
Շվեդական կանանց ընտրական իրավունքների մշակման գործում Գերտրուդ Ադելբորգի դերը ժամանակակիցների կողմից ներկայացվում է որպես շատ կարևոր։ Նա շարունակում էր կատարել քարտուղարական պարտականությունները, կատարում էր հետազոտություններ,  կազմակերպում էր աշխատանքները և դարձավ բազմաթիվ հրապարակումների ու LKPR-ի մանիֆեստների հեղինակ։ Շվեդական մշակույթին, գիտությանը և հասարակությանը մատուցած ակնառու ծառայությունների համար 1907 թվականին արժանացել է Իլլիս Կվորում մրցանակի։
Կենսաթոշակի անցնելուց հետո նա բնակվում էր Գագնեֆ քաղաքի Դալարնա կալվածքում, որտեղ էլ մահացել է 1942 թվականի հունվարի 25-ին։ Նա ամուսնացած չէր։


== Ծանոթագրություններ ==


== Գրականություն ==
Barbro Hedwall;  Susanna Eriksson Lundqvist, red.(2011) Vår rättmätiga plats. Om kvinnornas kamp för rösträtt (Stockholm: Albert Bonniers Förlag) 978-91-7424-119-8
Walborg Hedberg; Louise Arosenius (1914) Svenska kvinnor från skilda verksamhetsområden (Stockholm: Albert Bonniers Förlag)
Ալիչափի

Ալիչափի, գյուղ Արևմտյան Հայաստանում, Էրզրումի վիլայեթի Բայազետի գավառում։ Գտնվում էր Դիադին քաղաքից հյուսիս։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Երկիշխանություն

Երկիշխանություն, Ռուսաստանում 1917 թվականի փետրվարյան հեղափոխությունից հետո Վլադիմիր Լենինի կողմից մտցված քաղաքագիտական եզրույթ, որը նկարագրվում էր որպես «երկու իշխանությունների՝ ժամանակավոր կառավարության՝ բուրժուազիայի իշխանության ն բանվորների, զինվորների ու գյուղացիների դեպուտատների սովետների՝ բանվորագյուղացիական դիկտատուրայի յուրատեսակ ու խիստ հակասական զուգակցում»։ Ապստամբները հեղափոխության առաջին իսկ օրերին ստեղծեցին բանվորական և զինվորական դեպուտատների սովետներ։ Այնուամենայնիվ Էսեռների ու մենշևիկների համաձայնողական կուսակցություններին հաջողվեց գրավել դեպուտատական տեղերի մեծ մասը Սովետներում։ Իսկ պետական դումայի լիբերալ դեպուտատները, էսեռների ու մենշևիկների պարագլուխների հետ միասին, փետրվարի 27-ին (մարտի 12-ին) ստեղծեցին դումայի ժամանակավոր գործադիր կոմիտե, իսկ մարտի 2-ին (մարտի 15)-ին՝ ժամանակավոր կառավարություն։
Իշխանության նվաճումը հնարավոր դարձավ միայն զինված ապստամբությամբ, որը տեղի ունեցավ 1917 թվականի նոյեմբերի 7 (հոկտեմբերի 25)-ին։
(7346) Բուլանգեր

(7346) Բուլանգեր (անգլ.՝ Boulanger), աստերոիդ աստերոիդների հիմնական գոտում։ Հայտնաբերվել է 1993 թվականի փետրվարի 20-ին Էրիկ Էլստի կողմից Կոսոլում։
Միջին հեռավորությունը Արեգակից կազմում է 2,873979 ա. մ., առավելագույնը մոտենում է 2,6392 ա. մ. հեռավորության վրա և հեռանում 3,1087 ա. մ.։ Արեգակի շուրջ մեկ ամբողջական պտույտ է կատարում 1779,61 երկրային օրվա ընթացքում, իր ուղեծրով շարժվելով միջինում 0,202292 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7346) Բուլանգեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ակշայ Վենկատեշ

Ակշայ Վենկատեշ (անգլ.՝ Akshay Venkatesh, նոյեմբերի 21, 1981(1981-11-21), Դելի, Հնդկաստան), հնդկական ծագմամբ ավստրալիացի մաթեմատիկոս։ Ադիտիվ կոմբինատորիկայի, ավտոմորֆ ձևերում համաչափ բաշխման և թվերի տեսության խնդիրների, ինչպես նաև ներկայացումների տեսության, տեղայնական համաչափ տարածությունների և Բիրքհոֆ-Խինչինի տեսության մասնագետ։
Նա 12 տարեկանում դարձել է միակ ավստրալիացին, որը մեդալներ է շահել և՛ Ֆիզիկայի միջազգային օլիմպիադայում, և՛ Մաթեմատիկայի միջազգային օլիմպիադայում։
2018 թվականին ստացել է Ֆիլդսի մրցանակը` «թվերի վերլուծական տեսություն, միասեռ զարգացման և պատկերացումների տեսության սինթեզի համար, որոնք թույլ են տվել լուծել վաղուց կուտակված խնդիրներն այնպիսի ոլորտներում, ինչպիսին է թվաբանական օբյեկտների համաչափ բաշխումը»։


== Պարգևներ և ճանաչում ==
Դպրոցական տարիներին պարգևներ է ստացել մաթեմատիկա և ֆիզիկա առարկաների միջազգային օլիմպիադաներից։ 

2007 - Սալեմի մրցանակ
2008 - Շանմուղայի ակադեմիայի (SASTRA) Ռամանուջանի անվան մրցանակ
2016 - Infosys ընկերության մրցանակ
2017 - Օստրովսկու մրցանակ
2018 - Ֆիլդսի մեդալ


== Ծանոթագրություններ ==
Ալ-Հավլի շրջան

Ալ-Հավլի շրջան (արաբ․՝ ناحية الهول‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Հասաքայի գավառի 7 շրջաններից մեկը։
Վարչական կենտրոնն է Ալ-Հավլ քաղաքը։ 2004 թվականի մարդահամարի տվյալներով շրջանը ունի 14,804 բնակչություն։ Տարածքը կազմում է 1,271.92 կմ2։


== Ծանոթագրություններ ==
Շտայնհյոֆել

Շտայնհյոֆել (գերմ.՝ Steinhöfel), կոմունա Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Բնակչությունը 4507 մարդ է (2010 թվականի դեկտեմբերի 31–ի տվյալներով)։ Զբաղեցնում է 159,84 կմ² տարածք։ Պաշտոնական կոդը՝ 12 0 67 473։
Կոմունան ստորաբաժանվում է 12 քաղաքային համայնքի։


== Պատկերներ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Վելսեն

Վելսեն (հոլ.՝ Velsen ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 44,42 կմ² է, բնակչությունը՝ 67.516 (2011 թ.)։ Մեկ շնչի տարեկան միջին եկամուտը 13.800 եվրո է։
Աշխարհի ամենափոքր երկնաքեր

Աշխարհի ամենափոքր երկնաքերը կամ Նյուբի Մաքմահոնի շենք (անգլ.՝ Newby-McMahon Building), շինություն ԱՄՆ-ի Ուիչիտո Ֆոլս քաղաքում (Տեխաս), ճարտարապետական կուրյոզ, որ ինժեներ Ջ. Մաքմահոնի խաբեբայության արդյունք է։ Գտնվում է Յոթերորդ և Լա Սալ փողոցների անկյունում։ Ներկայումս Տեխասի տեսարժան վայրերից է։


== Պատմություն ==
1912 թվականին Ուիչիտո Ֆոլսի շրջակայքում նավթ է հայտնաբերվում, ինչը դեպի քաղաք մարդկանց մեծ հոսքի պատճառ է դառնում։ Բացի բնակելի շենքերից` գրասենյակային տարածքների մեծ պահանջարկ է առաջանում։ Այդ ժամանակ ինժեներ Ջ. Մաքմահոնն առաջարկում է 480 ֆուտ բարձրությամբ (մոտ 146 մ) շենքի նախագիծ` դրա դիմաց պահանջելով 200.000 $: Մեկ տարի անց շինարարությունն ավարտվում է, սակայն շենքի բարձրությունը կազմում է ընդամենը 12 մ։ Պարզվում է, որ նախագծում ինժեները բարձրությունը նշել էր ոչ թե ֆուտերով, այլ դյույմերով, ինչին պատվիրատուները ուշադրություն չէին դարձրել։ Արդյունքում պատվիրատուների` գումարը դատարանի միջոցով վերադարձնելու ջանքերն ապարդյուն են անցնում։

Սկզբնական շրջանում շենքը քաղաքի բնակիչների զայրույթն էր հարուցում, սակայն 1920-ական թվականներին այն որոշակի համբավ է ձեռք բերում` շնորհիվ Ռոբերտ Ռիփլի «Ripley’s Believe It or Not!» հրապարակման։ Հենց այդ ժամանակ էլ կառույցը ձեռք է բերում աշխարհի ամենափոքր երկնաքերի համբավը (անգլ.՝ World's littlest skyscraper): Որոշ ժամանակ անց քաղաքի նավթի պաշարներն սպառվում են, իսկ Մեծ ճգնաժամը վերջնականապես խաթարում է քաղաքի տնտեսությունը։ Մի քանի տարի շենքն ընդհանրապես չի օգտագործվում։ Շենքի սեփականատերերը բազմիցս փոխվում են. այստեղ տեղակայվում էին գրասենյակներ, վարսավիրանոցներ, սրճարաններ և այլն։ Մի քանի անգամ նախատեսվում է շենքն ընդհանրապես քանդել, սակայն քաղաքի բնակիչներն ակտիվորեն պայքարում են այդ որոշման դեմ։ 1986 թվականին երկնաքերը հանձնվում է Ուիչիտոյի շրջանի ժառանգության կազմակերպությանը (անգլ.՝ Wichita County Heritage Society):


== Նկարագրություն ==
Շենքը կառուցված է կոնստրուկտիվիզմի ոճով։ Այն կառուցվել է կարմիր աղյուսից և արհեստական քարից։ Ունի չորս հարկ։ Ընդհանուր բարձրությունը 40 ֆուտ է (12 մ)։ Շենքի ներսում կա խոշոր, բայց նեղ աստիճան, որ կազմում է շենքի մակերեսի 25 %-ը։


== Ժամանակակից վիճակ ==
Ժամանակի հետ կառույցը դարձել է նավթային տենդի արդեն անցյալ դարձած ժամանակների խորհրդանիշ։ Այն տեսել է տորնադո, հրդեհ և տասնամյակներով կանգուն է մնացել որպես ագահության, հանճարեղության, միամիտ վստահության խորհրդանիշ։ Այն երբեք չի բավարարել երկնաքեր լինելու չափանիշը։ Շենքը հռչակված է Ուիչիտո Ֆոլս պատմական շրջանի բաղկացուցիչ մաս։ Բացի նրանից, որ այն տեսարժան վայր է հռչակվել, այստեղ գործում է հուշանվերների խանութ և նկարչի ստուդիա։


== Ծանոթագրություններ ==


== Արտաքին հղումներ ==
Մեծ խաբեություն և աշխարհի ամենափոքր երկնաքեր
Ֆրեչիլյա

Ֆրեչիլյա (իսպ.՝ Frechilla), բնակավայր և համայնք Իսպանիայում՝ Կաստիլիա և Լեոն ինքնավար համայնքի Պալենսիա պրովինցիայի Տեռա դե Կամպոս շրջանում։ Բնակչությունը՝ 197 մարդ (2010 թվականի տվյալներով)։


== Բնակչություն ==


== Ծանոթագրություններ ==
Ջեյմի Ուեյլեթ

Ջեյմի Մայքլ Ուեյլեթ (անգլ.՝ Jamie Michael Waylett, հուլիսի 21, 1989(1989-07-21), Kilburn), անգլիացի դերասան։ Առավել հայտնի է Հարրի Փոթերի մասին պատմող ֆիլմերում Վինսենթ Քրեբի դերով։


== Կենսագրություն ==
Ջեյմի Մայքլ Ուեյլեթը ծնվել է 1989 թվականի հուլիսի 21-ին Քիլբերնում (Լոնդոն, Անգլիա, Մեծ Բրիտանիա)։


== Կարիերա ==
Ջեյմին կարիերան սկսել է 7 տարեկան հասակում 2002-2010 թվականներին։ Այդ ընթացքում նկարահանվել է Հարրի Փոթերի մասին ֆիլմերի 6 մասերում՝ մարմնավորելով Վինսենթ Քրեբի դերը։
Չի կարողացել մասնակցել «Հարրի Փոթերը և Մահվան պարգևները։ Մաս 1»-ի և «Հարրի Փոթերը և Մահվան պարգևները։ Մաս 2»-ի նկարահանումներին, քանի որ եղել է բանտում։ 2011 թվականի օգոստոսին նկարահանել են դերասանին Լոնդոնի փողոցներում հասարակական կարգի խախտողների շարքերում գտնվող տեսախցիկները։ Այն պահին, երբ Ուեյլեթը հայտնվել է կադրի մեջ, նրա ձեռքին եղել է կանեփի խառնուրդով շիշ։
Դերասանին ձերբակալելող ոստիկանները ցնցված են եղել կանեփի «պլանտացիաներով», որը տղան աճեցրել էր իր տանը՝ դրանից մարիխուանա պատրաստելու համար։
2012 թվականին օրենքը խախտելու համար դերասանը դատապարտվել է 2 տարվա ազատազրկման։ Այս պահին նա ազատության մեջ է։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Ջեյմի Ուեյլեթ (անգլ.) Internet Movie Database կայքում
Աստվածամոր Ֆեոդորովյան սրբապատկերի եկեղեցի (Յանտարնի)

Աստվածամոր Ֆեոդորովյան սրբապատկերի եկեղեցի, Ֆեոդորովյան տաճար (ռուս.՝ Церковь Феодоровской иконы Божией Матери, Феодоровский храм), ուղղափառ եկեղեցի Ռուսաստանի Ռոստովի մարզի Յանտարնի ավանում։ Ենթարկվում է Ռոստովի և Նովոչերկասկի թեմի Ակսայի գործակալությանը։
Հասցեն` 346715, Ռոստովի մարզ, Ակսայի շրջան, Յանտարնի ավան, Գվոզդիկովայա փողոց, 1։


== Պատմություն ==
Երբ 2012 թվականի օգոստոսի 16-ին Ռոստովի և Նովոչերկասկի մետրոպոլիտ Մերկուրին աշխատանքային այցով այցելել էր Ակսայի գործակալություն, հանդիպման արդյունքում որոշվել էր Յանտարնի ավանում ստեղծել ուղղափառ ծուխ և բնակավայրում կառուցել առաջին տաճարը` ի պատիվ Աստվածամոր Ֆեոդորովյան սրբապատկերի։ 2013 թվականի փետրվարին ծուխը գրանցվել է։ Նոր ծխի տարածքը ներառում է երեք բնակավայր` Յանտարնի և Վոդոպադնի ավանները, ինչպես նաև Կամիշևախա խուտորը։
2014 թվականի հունվարի 7-ին ապագա տաճարի կառուցման տեղում բացվել է ժամանակավոր փայտե տաճար, որտեղ նույն թվականի փետրվարի 6-ին տրվել է ծխի պատմության մեջ առաջին Մեծ պատարագը։ Հավաքագրվում են միջոցներ նոր քարե տաճարի շինարարության համար։
2014 թվականի ապրիլին Ֆեոդորովյան ծխում սկսել են իրենց գործունեությունը մեծահասակների համար կիրակնօրյա դպրոցը և երեխաների համար կիրակնօրյա ուսումնադաստիարակչական խումբը։ 2016 թվականին սկսել է գործել երիտասարդական ծխական միավորումը։
Ֆեոդորովյան տաճարի վանահայրն է քահանա Վիկտոր Գեորգիևիչ Ալեքսանդրովը։


== Ծանոթագրություններ ==


== Արտաքին հղումներ ==
Сайт церкви
Аксайское благочиние - храмы
Аксайское благочиние - приходы
Միքայել Նալբանդյանի հուշարձան (Երևան)

Միքայել Նալբանդյանի հուշարձան, գտնվում է Երևանի կենտրոնում՝ Օղակաձև զբոսայգու գրողի անվան փողոցի վերջնամասում, տեղադրվել է 1965 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Ճարտարապետ՝ Ջիմ Թորոսյան
Քանդակագործ՝ ՀՀ ժողովրդական նկարիչ Նիկողայոս Նիկողոսյան


== Տվյալներ ==
Հուշարձանը կառուցված է բրոնզից և գրանիտից, բարձրությունը 4,5 մետր է։


== Պատկերասրահ ==

		
		


== Տես նաև ==
Միքայել Նալբանդյանի կիսանդրի (Երևան)


== Ծանոթագրություններ ==


== Արտաքին հղումներ ==
Հուշարձանների տեղեկատվական շտեմարան Archived 2014-11-19 at Archive.is
Cloves

Քեյթի Դանսթեն, առավել հայտնի է Cloves կեղծանունով (անգլ.՝ Kaity Dunstan, փետրվարի 16, 1996(1996-02-16), Մելբուռն, Ավստրալիա), ավստրալիացի երգչուհի և հեղինակ-կատարող։ Իր գրախոսականում Allmusic-ը երգչուհու ձայնը նկարագրում է որպես «հարուստ ծխագույն ձայն, որը հիշեցնում է Ադելին և Լանա Դել Ռեյին»։


== Կենսագրություն ==


=== Վաղ կյանք և The Voice ===
Նա սկսել է ելույթ ունենալ իր քրոջ հետ 13 տարեկանում՝ պարբերաբար նվագելով տարբեր ակումբներում և փաբերերում։ Իր առաջին երգը գրել է 11 տարեկանում։ 2013 թվականին մասնակցել է The Voice Australia շոուի ավստրալիական տարբերակի երկրորդ եթերաշրջանին, որտեղ կատարել է Մելանիի «Brand New Key» երգը։ Նրա կատարմամբ երգը հասել է 40-րդ հորիզոնական ARIA singles chart-ում։ Շոուին մասնակցելու ժամանակ նա կատարել է նաև «Girls Just Wanna Have Fun» երգը։


=== 2015 թվական ===
2015 թվականին, վերցնելով Cloves կեղծանունը, Քեյթին թողարկել է «Frail Love» սինգլը, որով ընդգրկվել է Duly Noted Records-ում թողարկված 13-րդ մինի ալբոմում։ Երգչուհու «Don’t Forget About Me» երգը մտել է 2016 թվականին թողարկված «Ես՝ քեզնից առաջ» ֆիլմի սաունդթրեքի մեջ։ Ելույթ է ունեցել այնպիսի փառատոներում, ինչպիսիք են Coachella-ն ու Lollapalooza-ն։ 2016 թվականի նոյեմբերին Cloves-ը թողարկել է նոր «Better Now» երգը։


== Սկավառակագրություն ==


=== Մինի ալբոմ ===


=== Թողարկումներ The Voice-ից ===


== Ծանոթագրություններ ==


== Արտաքին հղումներ ==
Պաշտոնական կայք
Տարանտո (այլ կիրառումներ)

Տարանտո, կարող է վերաբերել՝

Տարանտո - քաղաք և նավահանգիստ Հարավային Իտալիայում, Հոնիական ծովի Տարանտոյի ծոցի ափին
Տարանտո - գավառ Իտալիայի Ապուլիա մարզում
Բազմածակ (գետակ)

Անվան այլ կիրառումների համար տե՛ս՝ Բազմածակ (այլ կիրառումներ)Բազմածակ, գետակ Հայաստանի Սյունիքի մարզում, Սալվարդ գետի օժանդակը։ Սկիզբ է առնում Զանգեզուրի լեռներից։ Երկարությունը 6 կմ է։


== Ծանոթագրություններ ==
Հրեշների կրկես (ֆիլմ)

Հրեշների կրկես (անգլ.՝ Freak Show), ռեժիսոր Թրուդի Սթայլերի ամերիկյան անկախ դրամատիկական տրագիկոմեդիան, որը նկարահանվել է ըստ Ջեյմս Սենթ Ջեյմսի համանուն ստեղծագործության։ Պրեմիերան կայացել է 2017 թվականի փետրվարի 13-ին Բեռլինի կինոփառատոնում։ Գլխավոր դերերում նկարահանվել են Ալեքս Լոուտերը, Էբիգեյլ Բրեսլինը, Աննասոֆիա Ռոբը և Բեթ Միդլերը։


== Սյուժե ==
Էքսցենտրիկ դեռահաս Բիլլի Բլումը (Ալեքս Լոուտեր) մեկ ուսումնական կիսամյակով տեղափոխվում է խիստ պահպանողական դպրոց՝ այսպես կոչված, «կարմիր նահանգներից» մեկում։ Համադասարանցիների հետ հարաբերությունները հենց սկզբից չեն ստացվում, քանի որ նրանք զարմացած են այն փաստից, որ Բիլլին կանացի հագուստ է կրում։ Տղային ընկերաբար վերաբերվող միակ մարդիկ ֆուտբոլի աստղը և շատախոս աշակերտուհին են։ Ընդ որում՝ Բիլլին իր համար բազմաթիվ թշնամիներ է ձեռք բերում՝ ի դեմս Լիննեթի (Աբիգեյլ Բրեսլինի) և նրա ընկերուհիների։ Բիլլին որոշում է բոլորին վերջնականապես զարմացնել` մասնակցելով «Դպրոցի թագուհի» մրցույթին։


== Դերերում ==
Ալեքս Լոյտեր` Բիլի Բլում, դպրոցի նոր աշակերտ։
Էբիգայլ Բրեսլին` Լիննե Ֆրանց, Բիլլիի գլխավոր մրցակիցը։
Աննասոֆիա Ռոբ` Blah Blah Blah
Բեթ Միդլեր` Բիլիի մայրը, դերասանուհի
Իեն Նելսոն` Մարկ «Ֆլիպ» Քելլի
Լորեյն Տուսեն` Ֆլոսի
Լավերնա Կոկս` Ֆելիցիա, լրագրող
Սելիյա Ուեսթոն` Ֆլորենս
Լարի Պայն` Բիլիի հայրը, ալկոհոլիկ
Ջոն Մաքինրոյ` Կարտեր, դպրոցի մարզիչը


== Ստեղծման պատմություն ==
2015 թվականի հոկտեմբերի 2-ին հայտարարվել է, որ Թրուդի Սթայլերն կնկարահանի իր առաջին լիամետրաժ ֆիլմը՝ ըստ Ջեյմս Սենթ Ջեյմսի «Հրեշների կրկեսը» պատմվածքի։ Հայտնի է դարձել, որ Դրյու Բերրումորը կլինի ֆիլմի պրոդյուսերը։
Նկարահանումները սկսվել են 2015 թվականի հոկտեմբերի 27-ին Նյու Յորքում։ Ֆիլմի երաժշտությունը գրել է երաժիշտ Դեն Ռոմերը։
Ֆիլմի տեսարաններից մեկում կարելի է տեսնել Լեոնարդո դա Վինչիի «Խորհրդավոր ընթրիքը» նկարը, որտեղ Բիլին նստած է սեղանի կենտրոնում։


== Թողարկում ==
2017 թվականին Բեռլինի կինոփառատոնում՝ պրեմիերայից անմիջապես հետո, IFC Films ընկերությունը գնել է ԱՄՆ-ում ֆիլմի ցուցադրման իրավունքները։ Թողարկումը տեղի է ունեցել 2018 թվականի հունվարի 12-ին։


== Ծանոթագրություններ ==


== Արտաքին հղումներ ==
Հատվածքի միջուկ

Հատվածքի միջուկ, նյութերի դիմադրությունում, ձողի լայնական հատվածքի ծանրության կենտրոնն ընդգրկող փակ եզրագծով տիրույթ, որի ցանկացած կետում կիրառված երկայնական ուժն ամբողջ հատվածքում առաջացնում է միևնույն նշանի լարումներ։
Մելս (այլ կիրառումներ)

Բնակավայրեր՝

Մելս (Շվեյցարիա) (գերմ.՝ Mels), կոմունա Շվեյցարիայի Սանկտ Գալեն կանտոնում
Մելս (Լիխտենշտայն) (գերմ.՝ Mäls), գյուղ Լիխտենշտայնի Բալցերս համայնքումԱնձնանուն՝

Մելս (անձնանուն) (ռուս.՝ Мэлс), խորհրդային տարածված արական անուն
Գատինո (գետ)

Գատինո (ֆր․ Gatineau), Կանադայի Քվեբեկ գավառի արևմուտքում գտնվող գետ։ Հոսում է հյուսիսային Բասքաթոնգի ջրամբարներից և թափվում է Գատինո (գետը իր անունը ստացել է Գատինո քաղաքից) քաղաքի տարածքում Օտտավա գետը։ Գետի երկարությունը 386 կիլոմետր է։


== Անվանում ==
Կա լեգենդ, ըստ որի գետն իր անվանումը ստացել է մորթեղեն վաճառող Նիկոլայ Գատինոյի (Գաստինո) անունից, որը իբր 1683 թվականին խորտակվել է այդ գետում։ Նրա տղաները 18-րդ դարի սկզբում այդ գետի գետաբերանում հիմնադրել են գործարան։
Մյուս տեսակետից տեղական ալգոնկիններ-անիշինաբեները ասում են, որ գետը իր անվանումը ստացել է ֆրանսերեն արտասանությանը հարմարեցված՝ Te-nagàdino-zìbi արտահայտությանը, այսինքն՝ «գետ, որը դադարեցնում է (որևէ մեկի ճանապարհորդությունը)»։
Առաջին անգամ գետը նշում է Սամյուել դը Շամպլենը իր օրագրում, սակայն չի նշում գետի անունը։
1783 թվականին սպա Դևիդ Ջոնսը նահանգապետ Ֆրեդերիկ Խոլդիմանդիին զեկուցելիս, գետը անվանում է «River Lettinoe»։ Դա գետի անվան առաջին գրավոր հիշատակումն է։ 19-րդ դարի սկզբի ճանապարհորդ և մորթեղեն վաճառող Ժան-Բատիստ Պերրոյի քարտեզներում՝ գետը նշվում է, ինչպես nàgàtinong կամ àgatinung, ինչը ավելի մոտ է ալգոնկինական տերմինին։
Ռիդո ջրանցքի հատակագծում, որը 1831 թվականին գծել է փոխգնդապետ Ջոն Բայը՝ գետը կրում է Gatteno անվանումը։ Վերջապես, գետի ժամանակակից անվանումը կիռարվում է Վիլյամ Հենդերսոնի (1831) և Թոմաս Հեսսիսի (1861) քարտեզներում։
Բացառված չէ, որ հնդկացիները վերաիմաստավորել են Գատինո անվանումը իրենց լեզվով։


== Պատմություն ==
19-րդ դարից սկսած մինչև 20-րդ դար՝ գետը օգտագործվում էր՝ փայտասղոցարաններ գերանների տեղափոխման համար, որոնք տեղակայված էին գետի բերանում։ Ֆիլեմոն Ռայթը և իր ժառանգորդները մեծ դեր խաղացին Գատինոյի անտառային արդյունաբերության համար։ Ավելի ուշ, մարզում անտառների կրճատման պատճաառով, անտառային արդյունաբերության տեղը քայլ առ քայլ սկսեց գրավել թղթարդյունաբերությունը։
Գետի վրա կառուցված է ամբարտակների շարք, որոնք օգտագործվում են էլեկտրաէներգիայի արտադրման համար։ 1974 թվականի գարնանը տեղի ունեցավ ուժեղ ջրհեղեղ։


== Մունիցիպալիտետներ ==
Գետը իր ճանապարհին անցնում է հետևյալ քաղաքներով՝

Մանիվաքի
Լոու
Վեյքֆիլդ
Չելսի (Քվեբեկ)
Գատինո


== Ծանոթագրություններ ==
Նիկոլսկայա (Տոմի վտակ)

Անվան այլ կիրառումների համար տե՛ս՝ Նիկոլսկայա (այլ կիրառումներ)Նիկոլսկայա  (ռուս.՝ Никольская ), գետ Ռուսաստանում, հոսում է Կեմերովոյի մարզում։ Գետի երկարությունը 10 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նեյման Մարկուս

Neiman Marcus Group,ամերիկյան ինտեգրված շքեղ մանրածախ առևտուր է, որի գլխամասային գրասենյակը գտնվում է Դալլասում, Տեխասում, որին պատկանում են Նեյման Մարկուսը, Բերգդորֆ Գուդմանը, Հորչոուն և Վերջին զանգը։ 2021 թվականի սեպտեմբերից NMG-ն պատկանում է մի խումբ ներդրումային ընկերությունների՝ Davidson Kempner Capital Management-ի, Sixth Street Partners-ի և Pacific Investment Management-ի գլխավորությամբ։


= Պատմություն =
1907–1949 թթ Հերբերտ Մարկուս Ավագը, Դալլասի Sanger Brothers հանրախանութի նախկին գնորդը, թողել էր իր նախկին աշխատանքը՝ նոր բիզնես հիմնելու իր քրոջ՝ Քերի Մարկուս Նեյմանի և նրա ամուսնու՝ Աբրահամ Լինքոլն Նեյմանի, այնուհետև Sanger Brothers-ի մրցակից Ա. Հարրիսի և աշխատակիցների հետ։ Co. 1907-ին եռյակն ուներ 25,000 ԱՄՆ դոլար (2021-ին համարժեք 727,054 ԱՄՆ դոլար) վաճառքի խթանման հաջող ընկերությունից, որը նրանք կառուցել էին Ատլանտայում, Ջորջիա, և երկու պոտենցիալ միջոցների ներդրում։ Երեք ձեռնարկատերերը անհայտ «շաքարավազ սոդայի փոփ-բիզնեսի» հնարավորություն ստանալու փոխարեն մերժեցին նորաստեղծ Coca-Cola ընկերությանը[8] և փոխարենը որոշեցին վերադառնալ Դալլաս՝ հիմնելու մանրածախ բիզնես։ Այդ իսկ պատճառով ընկերության վաղ գործադիր տնօրեն Փեբ Ատերան 1957 թվականին մեջբերվեց, որ կատակով ասում էր, որ Նեյման Մարկուսը «հիմնվել է վատ բիզնես դատողությունների վրա»։ որակ, որը սովորաբար չի հանդիպում Տեխասում։ Մի քանի շաբաթվա ընթացքում խանութի նախնական գույքագրումը, որը հիմնականում ձեռք է բերվել Քերիի կողմից Նյու Յորք կատարած գնումների ժամանակ, ամբողջությամբ սպառվել է։ Նավթով հարուստ տեխասցիները, ողջունելով իրենց հարստությունը ավելի բարդ ձևով ցուցադրելու հնարավորությունը, քան նախկինում հնարավոր էր, հավաքվեցին նոր խանութ։ Չնայած 1907 թվականի խուճապին, որը սկսվել է դրա բացումից մի քանի շաբաթ անց, Նեյման Մարկուսն անմիջապես հաջողակ էր, և նրա գործունեության առաջին մի քանի տարիները բավականին շահավետ էին։


= Արտաքին աղբյուրներ =
Neiman Marcus
Ալեքսանդրա Քեոսայան

Ալեքսանդրա Տիգրանի Քեոսայան (սեպտեմբերի 21, 1994(1994-09-21)), ռուսական կինոյի դերասանուհի, ռեժիսոր, սցենարիստ։


== Կենսագրություն ==
Ալեքսանդրա Քեոսայանը ծնվել է 1994 թվականի սեպտեմբերի 21-ին։ Մայրը՝ Ալյոնա Խմելնիցկայան, հայտնի դերասանուհի է։ Հայրը՝ Տիգրան Քեոսայանը, հայտնի ռեժիսոր է։
Ավարտել է № 1513 գիմնազիան։ Սովորել է Նյու Յորքի համալսարանին կից գործող «Թիշչ արվեստի դպրոց»-ը, որտեղ ուսումնասիրել է կինոռեժիսուրա։ Նկարահանել է մի քանի կարճամետրաժ ֆիլմեր։ Բացի այդ, աշխատել է նաև որպես երկրորդ ռեժիսոր, այդ թվում՝ հոր հետ։
Որպես ռեժիսոր աշխատում է Մոսֆիլմում։


== Ֆիլմագրություն ==


== Ծանոթագրություններ ==
Տիտանիկ (այլ կիրառումներ)

Տիտանիկ եզրը կարող է վերաբերել.

Տիտանիկ - 1912 թվականին խորտակված մարդատար շոգենավ։


== Ֆիլմեր ==
1912 - Տիտանիկից փրկվածները, Էտյեն Արնոյի կինոնկարը,
1915 - Տիտանիկ, Պյեր Անջելո Մազոլոտիի կինոնկարը (Իտալիա),
1943 - Տիտանիկ, նացիստական պրոպագանդիստական կինոնկար, ռեժիսորներՎերներ Կլինգներ և Հերբերտ Զեպին,
1953 - Տիտանիկ, Ժան Նեգուլեսկոյի կինոնկարը,
1958 - Տիտանիկի կործանումը, Ռոյ Ուորդ Բեյքերի կինոնկարը,
1979 - Փրկեք Տիտանիկը, Ուիլյամ Հեյլիի հեռուստատեսային կինոնկարը (ԱՄՆ),
1980 - Տիտանիկը բարձրացնել, Ջերի Ջեյմսոնի կինոնկարը՝ Տիտանիկը ջրի երես հանելու նախագծի մասին,
1984 - Տիտանիկ, Լուտց Բյուշերի կինոնկարը (ԳՖՀ),
1993 - Տիտանիկ, Ռեյ Ջոնսոնի կինոնկարը,
1996 - Տիտանիկ, Ռոբերտ Լիբերմանի հեռուստատեսային կինոնկարը, (ԱՄՆ, Կանադա).
1997 - Տիտանիկ, Ջեյմս Քեմերոնի կինոնկարը,
2010 - Տիտանիկ 2, Շեն Վան Դայկի կինոնկարը։


== Երաժշտություն ==
1994 - Տիտանիկ (ալբոմ), Նաուտիլիուս Պոմպիլիուս խբի ալբոմը։


== Կառույցներ ==
Տիտանիկ - Հյուրանոց Անթալիա քաղաքում։
(979) Իլսեվա

(979) Իլսեվա (անգլ.՝ Ilsewa), աստերոիդ աստերոիդների հիմնական գոտում։ Հայտնաբերվել է 1922 թվականի հունիսի 29-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,157483 ա. մ., առավելագույնը մոտենում է 2,7343 ա. մ. հեռավորության վրա և հեռանում 3,5807 ա. մ.։ Արեգակի շուրջ մեկ ամբողջական պտույտ է կատարում 2049,32 երկրային օրվա ընթացքում, իր ուղեծրով շարժվելով միջինում 0,175668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(979) Իլսեվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիկոլայ Գաստելլոյի հուշարձան (Մոսկվա)

Նիկոլայ Գաստելլոյի հուշարձան (ռուս.՝ Памятник Николаю Гастелло), հուշարձան Ռուսաստանի Դաշնության մայրաքաղաք Մոսկվայում, որը նվիրված է Հայրենական մեծ պատերազմի ժամանակների անվանի օդաչու, Խորհրդային Միության հերոս Նիկոլայ Ֆրանցևիչ Գաստելլոյին, որը զոհվել է պատերազմի չորրորդ օրը` իր ինքնաթիռն ուղղելով ֆաշիստական տանկերի շարասյան վրա։ Հուշարձանը տեղադրվել է 1985 թվականին, Գաստելլոյի փողոցի սկզբնամասում (Սոկոլնիկի շրջան), Ռուսակովի փողոցի հետ խաչմերուկից ոչ հեռու։ Քանդակագործն է Բորիս Ալեքսեևիչ Մաչկովը (1931-1990)։


== Նկարագրություն ==
Նիկոլայ Գաստելլոյի հուշարձանը բրոնզե կիսանդրի է։ Օդաչուի գլխին թռիչքային սաղավարտ է, ակնոց, իսկ քանդակի հետևից կրակի լեզվակներ են։ Կիսանդրին տեղադրվել է պատվանդանի վրա, որը պատրաստված է դեպի ներքև նեղացող գլանաձև սյան տեսքով։ Ներքևում երկու գրանիտե թևեր են։ Սյան վերևում կա խոշոր տառերով մակագրություն. «Գաստելլո»։


== Հուշարձանի ստեղծման պատմություն ==
Մի օր, զբոսնելով Գաստելլոյի փողոցով, քանդակագործ Բորիս Մաչկովը որոշեց, որ այնտեղ անհրաժեշտ է հուշարձան, որը կհավերժացնի օդաչու Գաստելլոյի հերոսական արարքը։ Շրջանային նիստում ներկայացվել է քանդակի նախագիծը, սակայն այն չի ընդունվել, արվել են մի շարք դիտողություններ։ Բորիս Մաչկովը հաշվի է առել բոլոր դիտողությունները և ստեղծել Գաստելլոյի կերպարը, որը մինչ օրս զարդարում է նույնանուն փողոցը։ Այս քանդակը, ինչպես նրա շատ այլ քանդակներ, նվիրել են Սոկոլնիկի թաղամասին։


== Ծանոթագրություններ ==


== Հղումներ ==
«Памятник Николаю Гастелло»։ onfoot.ru։ Արխիվացված է օրիգինալից 2013-05-09-ին։ Վերցված է 2013-10-12
Աստերոիդների ցանկ (178901-179000)

Աստերոիդների ցանկ (178801-178900)  • Աստերոիդների ցանկ  • Աստերոիդների ցանկ (179001-179100)
 Աստերոիդների ցանկ (178801-178900)  • Աստերոիդների ցանկ  • Աստերոիդների ցանկ (179001-179100)
Խայնոբովկա

Խայնոբովկա (ռուս.՝ Хайнобовка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սոդոշկա գետի ձախ ափում՝ 3 կմ հեռավորության վրա։ Գետի երկարությունը 14 կմ է։ Ակունքը գտնվում է անտառում 5 կմ հյուսիս-արևելք Մալայա Գորա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005207
Հիդրոլոգիական ուսումնասիրությունների կոդը - 103000520
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժողովածու (2334)

Ժողովածու 2334, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2334 թվի տակ։ Ձեռագիրը գրվել է 17-րդ դար (1685 թվականից առաջ)։ Գրված է թղթի վրա, որը ունի 20.2x14,5 չափս։ Ձեռագիրը կազմված է 369 թերթից։ Գրված է երկսյուն, բոլորագրով և նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 3ա։


== Բովանդակություն ==
Առ. Սիւնեցւոյ Յաղագս քերականութեան, Մեկնութիւն Սահմանաց գրոց, Մեկնութիւն ամենայն չար տանջելի-ի։
Մովս. Քերթողի Յաղագս քերականութեան։
Մովս. Քերթողահօր Մեկնութիւն քերականի։
Դաւթի Յաղագս հասարակաց շաղաշարաց,Յաղագս հարցողաց։
Ստեփանոսի ստորոգութիւն։
Էակաց գիրք։
Յաղագս քերթողութեան։
Յաղագս հարկաւորին և կարելւոյն։
Յովհ. Որոտնեցւոյ Վերլուծութիւն Պորփիւրի դժուարալուծիցն։
Վահրամայ Ստորոգութիւնք Արիստոտէլի, Ի Ստորոգութիւնսն։
Լուծմունք Պերի արմենիասի։
ՅԱշխարհացն լուծմունք։
Յաղագս աստուածարանութեան։
Բանք իմաստնոց։
Յովհաննու Դամասկացւոյ Յաղագս գոյի, էութեան և պատահման։
Յաղագս բնութեան, համառօտ լուծմունք Ներածութեանն Պորփիւրի։
Խրատ իմաստասիրական։
Մանունք։


== Ծանոթագրություններ ==
Պոստոլ (գյուղ, Զավյալովսկի շրջան)

Անվան այլ կիրառումների համար տե՛ս՝ ՊոստոլՊոստոլ (ռուս.՝ Постол), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 1401 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կազ (այլ կիրառումներ)

Կազ, կարող է վերաբերել՝

Կազ - գետ Ռուսաստանում, Կոնդոմայի վտակը
Կազ - գետ Ռուսաստանում, Տելբասի վտակը
Կուատորդիո

Կուատորդիո  (իտալերեն՝ Quattordio), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1704 մարդ (2008)։ Բնակչության խտությունը՝ 96 մարդ/կմ²։ Տարածքը կազմում է 18 կմ²։ Փոստային ինդեքս՝ 15028։ Հեռախոսային կոդ՝ 0131։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նովոգույվինսկոե

Նովոգույվինսկոե (ուկրաիներեն՝ Новогуйвинське), քաղաքատիպ ավան Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Նովոգույվինսկոե քաղաքատիպ ավանում բնակվում էր 5 267 մարդ։ Բնակավայրը զբաղեցնում է 1 կմ² տարածք։ Բնակչության խտությունը կազմում էր 8749,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պաֆոսի շրջան

Պաֆոսի շրջան (հուն․՝ Επαρχία Πάφου, թուրքերեն՝ Baf kazası), մարզի կարգավիճակ ունեցող վարչական միավոր Կիպրոսի Հանրապետության արևմուտքում։ Ունի 1393 կմ² տարածք և 88,266 բնակչություն (2011 թ.)։


== Աշխարահգրություն ==
Պաֆոսի շրջանն գտնվում է երկրի արևմտյան հատվածում, շրջանն ամբողջությամբ գտնվում է հույն կիպրացիների կառավարության ներքո։ Սահմանակից է ընդամենը 2 շրջանի, հյուսիսում՝ Լարնակայի շրջանին, հարավում՝ Նիկոսիայի շրջանին։ Շրջանի ընդանհուր տարածքը 1393 կմ2 է։ Վարչական կենտրոնն Պաֆոս քաղաքն է, որը միաժամանակ շրջանի ամենամեծ և ամենազարգացած քաղաքն է։ Շրջանը կազմում է ամբողջ երկրի 15.1 %-ը։


== Բնակչություն ==
Շրջանի բնակչությունը 2011 թվականի տվյալների կազմել է 88,266։


== Բնակավայրեր ==


== Ծանոթագրություններ ==


== Արտաքին հղումներ ==
Weather Information for Cyprus Archived 2015-03-22 at the Wayback Machine.
Կրասնասալովկա (Պոլոգովսկի շրջան)

Կրասնասալովկա (ուկր.՝ Красноселівка) գյուղ, Պոլոգիի շրջան, Զապորոժիեի մարզ, Ուկրաինա։
Կոդ ՈւՎՏԿՕԴ՝ 2324288205։ 2001 թվականի տվյալներով բնակչությունը կազմում է 106 մարդ։


== Աշխարհագրական դիրք ==
Կրասնասալովկա գյուղը գտնվում է և հանդիսանում Յանչուր գետի աղբյուրներից մեկը, Չկալովո գյուղից 2.5 կմ հեռավորության վրա։


== Պատմություն ==
Հիմնադրման տարեթիվը՝ 1800 թվական։


== Ծանոթագրություններ ==
Ռովենսկի շրջան

Ռովենսկի շրջան (ռուս.՝ Ровенский муниципальный район), մունիցիպալ շրջան Ռուսաստանի Դաշնության Սարատովի մարզում։
Ստեղծվել է 1941 թվականին։ Վարչական կենտրոնը՝ Ռովնոե։


== Աշխարհագրություն ==
Շրջանի տարածքի մակերեսը կազմում է 2100 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16658 մարդ։ Բնակչության խտությունը կազմում էր 7,93 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ֆիլոկոլո

«Ֆիլոկոլո» (իտալերեն՝ Filocolo) Ջովանի Բոկաչչոյի վեպը, որը հիմնված է «Ֆլուար եւ Բլանշեֆլոր» միջնադարյան հովվերգական վեպի վրա։ Բոկաչչոի այս ասպետական արձակ ստեղծագործությունը, դասական վեպին ավելի նման է, քան նրա ֆրանսիական բնօրինակը։
Աղբյուրի հետ համեմատած, Բոկաչչոն ավելի է ընդլայնում հերոսուհու ծնողների՝ Լելիոյի և Ջուլիայի, պատմությունը, սյուժետին լրացնելով Ֆլուարի և Բլանշեֆլորի ժամանումը Հռոմ և նրան ծնողների մահվան վայրը վերադառնալը։ Լելիոյի և Ջուլիայի պատմությունը իր պատմական և կեղծ պատմական ատրիբուտներով, իր կատարածաբանական ճարտասանությամբ երիզապատում է Ֆլորիայի և Բյանկեֆորեի պատմությունը, որը համարվում է կոմպոզիցիոն պլանի հիմքը։
Ֆիլոկոլոն՝ կեղծանուն է, որը վերցվել է Ֆլորիո բառից, ինչը հունարենից թարգմանաբոր նշանակում է «տանջված սեր»։


== Սյուժե ==
Հայտնի հռոմեացի Քվինտ Լելի Աֆրիկացին, ով ապրում էր երջանիկ ամուսնության մեջ իր երիտասարդ և գեղեցիկ կնոջ Ջուլիա Տոպացցիի հետ, բայց չուներ երեխաներ, Սուրբ Հակոբին երդում է տալիս, որ կխոնարհվի իր գերեզմանի առջև, եթե իր օրհնությամբ երջանիկ դարձնի նրա սերունդը։ Սուրբ Հակոբի սրբավայրի ճանապարհին նրանք հանդիպում են իսպանացի թագավոր Ֆելիչեի զորքերին, ով որոշել էր, որ ուխտավորների մի փոքր ջոկատը, կարող է զենք հանդիսանալ հռոմեացիների դեմ պայքարում։ Լելիոն զոհվում է ճակատամարտում, իսկ որոշ ժամանակ անց ծննդաբերության ժամանակ մահանում է այրի Ջուլիան։
Հիմնական սյուժեն (Ֆլորիոի և Բյանկեֆորեի սիրո ծնունդը, բաժանումը՝ Ֆլորիոն գնում է սովորելու, Բյանկեֆորեն վաճառվում է ստրկության, փնտրտուկներ, հանդիպում) Բոկաչչոն անփոփոխ է թողնում։ Ավելացվել է Ֆիլենոյի հատվածը, ով Ֆլորիոյի թշնամին էր, որը կտրվում է Ֆիլենոի առվակի վերածվելով։


== Արտաքին հղումներ ==

Андреев М. Л. Рыцарский роман в эпоху Возрождения. М., 1993, с. 93-102.
Ռաֆիկ Շահպարոնյան

Ռաֆիկ Շահպարոնյան - պլաստիկ վիրաբույժ, Հայաստանի դիմածնոտային վիրաբուժության ասոցիացիայի անդամ ։


== Կենսագրություն ==
Ռաֆիկ Շախպարոնյանը ծնվել է 1988 թվականի դեկտեմբերի 14-ին Գյումրի քաղաքում ։
2006 - 2008 թվականներին՝ պարտադիր զինվորական ծառայություն Ռուսաստանի Դաշնության սահմանապահ զորքերում։ 
Ամուսնացած է, երկու դուստրերի հայր։


== Կրթություն ==
1995-2005թթ. սովորել է Գյումրի քաղաքի Լորդ Ջորջ Գորդոն Բայրոնի անվան 20-րդ դպրոցում։
2005 թվականին ընդունվել է ԵՊԲՀ Բժշկական ֆակուլտետ ։
2008 - 2014թթ.՝ ԵՊԲՀ բակալավրիատ, մագիստրատուրա ։
2011 - Վերապատրաստում, դեմքի և պարանոցի վիրաբուժություն, Եգիպտոս։
2012 - Վերապատրաստում, Հունգարիա Բուդապեշտ։


== Կարիերա ==
2014-2017թթ.՝ կլինիկական օրդինատուրա Երևանի 1-ին կլինիկական հիվանդանոցի բերանի խոռոչի և դիմածնոտային վիրաբուժության բաժանմունքում։
2017թ.- Դիմածնոտային վիրաբույժ NEW-MED կլինիկայում։
2018թ.՝ Դիմածնոտային սպասարկման կլինիկայի ղեկավար NEW-MED.
2018 - Բարեգործական գործողություններ Գյումրի քաղաքում, Ավստրիական հիվանդանոց.
2018 թվականից առ այսօր՝ Երևանի Սուրբ Գրիգոր Լուսավորիչ բժշկական կենտրոնի դիմածնոտային վիրաբուժության և պլաստիկայի բաժանմունքի վարիչ։
2019թ.՝ ԵՊԲՀ դիմածնոտային վիրաբուժության ամբիոնի դասախոս 2020 - Ղեկավարել է Covid 19 բաժինը։
2020թ.՝ EMBA մագիստրոսի կոչում բժշկական հաստատությունների ղեկավարների համար։
2020 - 2022թթ.՝ Տոնոյան ԲԿ, բերանի խոռոչի և դիմածնոտային վիրաբույժ, վիրաբուժության գծով տեղակալ։
2021 - Դիմածնոտային վիրաբույժ Ստավրոպոլ քաղաքում KIT կլինիկայում։
2022 - Բժշկական խորհրդատու T/S բժիշկ Պրեոբրաժենսկի 2 ORT
Հայաստանի դիմածնոտային վիրաբուժության ասոցիացիայի անդամ։
Ռուսաստանի Դաշնությունից բժիշկների վերապատրաստում «Ռինոպլաստիկայի Դեմքի վերացման տեսություն և պրակտիկա» թեմայով։
Միջազգային գիտաժողովներ՝ բանախոս.
Հեղինակ է 6 գիտական հոդվածների։

Փոփոխված վիրաբուժական մոտեցում վերին տրախեոստոմիայի համար։ Տեսական և կլինիկական բժշկության հարցեր. Գիտական և գործնական հանդես. 2016թ
Երկարատև մեխանիկական օդափոխությամբ հիվանդների մոտ տրախեոստոմիայի ցուցումներ, ժամկետներ և մեթոդներ։ Տեսական և կլինիկական բժշկության հարցեր. Գիտական և գործնական հանդես. 2017թ
Տրախեոստոմիայի նոր մեթոդ «Հերացի» №1 հիվանդանոցի ԲՈՒՀ հիվանդների մոտ The New Armenian Medical Journal. Լրացում. 2017թ
Տրախեոստոմիայի փոփոխված մեթոդ «Հերացի» №1 հիվանդանոցի ԲՈՒՀ հիվանդների մոտ. JBR Journal of Interdisciplinary Medicine and Dental Science (ԱՄՆ)։ 2018 թ
ՇՏԱՊ ՕՏԱԿ ՏՐԱԽԵՈՍՏՈՄԻԱՅԻ ՓՈՐՁ ՀԵՐԱՑՈՒ Թիվ 1 ՀԻՎԱՆԴԱՆՈՑՈՒՄ. Վնասվածքի և շտապ վիրաբուժության եվրոպական ամսագիր 2019
Տրախեոստոմիայից հետո սպիների գնահատումը և դրանց ազդեցությունը մարդկանց կյանքի որակի վրա. դեպքի վերահսկման ուսումնասիրություն Int Wound J. 2022 թ.Հեղինակային աշխատանք «Վերին ձևափոխված տրախեոստոմիա» թեմայով.
5 մրցանակի դափնեկիր.


== Ծանոթագրություններ ==
Տիմբուր

Տիմբուր (անգլ.՝ Timburr, ճապ.՝ ド ッ コ ラ ー), կռիվ պոկեմոն Նինթենդոից։ Կարգաթիվն է # 552։


== Անվանում ==
Տիմբուր պոկեմոնի անունը անգլերենից թարգմանաբար նշանակում է փայտանյութ։ Նրա բնօրինակ ճապոներեն անվանումը (ド ッ コ ラ ー) նշանակում է ճառագայթ, վերցված հունարենից (δοκάρι)։ Ֆրանսերեն և գերմաներեն տարբերակը նշանակում է ատաղձագործ։


== Ծագում ==
Տիմբուրը շինարարական վարպետ է, որի ձեռքում գտնվում է փայտե տախտակ։


== Զարգացում ==
Տիմբուրը ունի երեք զարգացման ձև։ Տիմբուրը զարգացման առաջին ձևն է։ Տիմբուրը զարգանում է Գուռդուռ, իսկ Գուռդուռը Կոնկելդուռ։ Տիմբուրից-Կոնկելդուռ հատկությունները չեն փոխվում։


== Ծանոթագրություններ ==
Սավոյի դքսություն

Սավոյի դքսություն, ֆեոդալական պետություն 1416-1720 թվականներին (1416 թվականին՝ կոմսություն)։ Մայրաքաղաքն էր Շամբերին, 1563 թվականից՝ Թուրինը։ Սահմանակից էր արևմուտքից՝ Ֆրանսիային, արևելքից՝ իտալական պետություններին։ Դքսության մի մասը Պիեմոնան էր։ XV դարի կեսից Սավոյայի դքսությունն ենթարկվել է Ֆրանսիայի էքսպանսիային։ XVI-XVII դդ․ Սավոյայի դքսությունը քայքայվել է Իտալիայի համար Հաբսբուրգների և Ֆրանսիայի միջև պատերազմների հետևանքով։ Իսպանական ժառանգության համար պատերազմում Սավոյայի դքսությունը սկզբում Ֆրանսիայի դաշնակիցն էր, 1703 թվականից անցել է «Հռոմեական սրբազան կայսրության» կողմը։ 1713 թվականի Ուտրեխտի հաշտությամբ Սավոյայի դուքս Վիկտոր Ամեդեյ II ստացել է Մոնֆեռատոն, Միլանի դքսության մի մասը և Սիցիլիան (Սիցիլիայի թագավոր տիտղոսով)։ 1720 թվականի Լոնդոնյան պայմանագրով Սավոյայի դքսությանն է անցել Սարդինիան (1718 թվականին կորցրած Սիցիլիայի փոխարեն), կազմավորվել է Սարդինիայի թագավորությունը։
Թիմուրկալա

Թիմուրկալա, լեռնագագաթ Հայկական լեռնաշխարհում, Բյուրակն-Մնջուրյան լեռնաշղթայի արևելյան մասում։ Բարձրությունը 3300 մետր։


== Ծանոթագրություններ ==
Մեր կյանքը— կարճ մի վերելք

«Մեր կյանքը-կարճ մի վերելք», Հովհաննես Թումանյանի քառյակներից, ստույգ հայտնի չէ, թե երբ է Թումանյանը գրել այս քառյակը։ Ձեռագրից դատելով` կարելի է ենթադրել, որ այն գրված է 1919 թվականին։


== Պատմություն ==
Թումանյանի ընտանիքի արխիվում պահվում է քառյակի մեկ ինքնագիր։ Առաջին անգամ տպագրվել է Հովհաննես Թումանյանի երկերի ժողովածուի 1-ին հատորի 844-րդ էջում։
Տպագրվում է ինքնագրից։
Ներկա հրատարակության մեջ ինքնագրի հիման վրա պարզ է դարձել, որ Հովհաննես Թումանյանի երկերի ժողովածուի առաջին հատորի չորրորդ տողում սխալմամբ տպագրվել է «անմահացած», բայց այն պետք է լիներ «անմեկ աստված»։


== Ծանոթագրություններ ==
Գրեմուչի (աղբյուր)

«Գրեմուչի» (ռուս.՝ «Гремучий родник»), աղբյուր, բնության տեղական նշանակության հուշարձան։ Գտնվում է Ռուսաստանի Դոնի Ռոստով քաղաքի Երկաթուղային շրջանում, արևմտյան բնակելի զանգվածում։


== Նկարագրություն ==
«Գրեմուչի» աղբյուրն անվանում են Գրեմուչի (Քչքչան) աղբյուր, պարզապես Գրեմուչկա կամ Դոնի Աստվածածնի սրբապատկերի Սուրբ աղբյուր։ Համաձայն առասպելի՝ այն «Քչքչան» է անվանել Պետրոս I-ը, երբ անցնելիս լսել է աղբյուրի ջրերի ուժեղ աղմուկը։ Աղբյուրը գտնվում է Սուրբ Սերաֆիմ Սարովսկու տաճարի մոտ, նրա հրաշագործ ուժը կապում են Դոնի Աստվածածնի սրբապատկերի հետ։ Աղբյուրից հետո սկսվում է երկաթուղին։
Առաջին անգամ «Գրեմուչի» աղբյուրը նկարագրել է հայտնի երկրաբան և հնէաբան պրոֆեսոր Վլադիմիր Վլադիմիրովիչ Բոգաչովը 1919 թվականին հրատարակված Ռոստովի շրջակայքի երկրաբանական ուղեցույցում։ Նախկինում աղբյուրն իսկապես քչքչացել է ամբողջ շրջակայքով։ Այն թափվել է բավական մեծ բարձրությունից հսկայական ճնշման տակ։ Թափվող ջրի աղմուկը լսելի է եղել նրան մոտենալուց շատ առաջ։
1990-ական թվականներին «Գրեմուչի» աղբյուրը սրբագործվել է և օծվել։ Եկեղեցին այստեղ մեծ սպիտակ խաչ է տեղադրել։ Կառուցվել է ուղեսյուն, իսկ ջուրը մտցվել է խողովակների մեջ։ Աղբյուրի մոտ կառուցվել են երկու լողավազան և աստիճաններ, տեղադրվել են նստարաններ։ Լողավազանները խոր չեն։ Մեկը փոքր է, մանկական, խորությունը մեկ մետրից պակաս է։ Մյուսը մեծահասակների համար է՝ փոքր-ինչ մեծ ու խոր։ Լողալ նրանց մեջ չի հաջողվի, բայց սուզվել հնարավոր է։ Լողավազանից դուրս գալիս ջուրը հոսում ոչ մեծ գեղեցիկ ջրվեժի տեսքով։ Ջուրը զուլալ է, թափանցիկ և համարվում է բուժիչ։
Աղբյուրն ունի ջրի ուժեղ ճնշում և ձմռանը չի սառչում։  Աղբյուրի ջուրը պարզ է ու սառը, նրա ջերմաստիճանը կլոր տարի 10 աստիճան է։ Աղբյուրը ժողովրդականություն է վայելում բնակչության շրջանում, նրա ջուրն օգտագործվում է խմելու և լողանալու համար։ Գրեմուչկայում լողանում են նույնիսկ Ջրօրհնեքի սառնամանիքներին։ Իսկ Ջրօրհնեքի ժամանակ աղբյուրից հավաքած ջուրը չի փչանում ամբողջ տարի։ Աղբյուրը խնամված է, կահավորված հանդերձարաններով և ոչ մեծ ավտոկայանատեղով։


== Անցուղի ==
Աղբյուրին կարելի է հասնել ոտքով Ստաչկայի պողոտայից։ Մոտակայքում գտնվում են երկաթուղային ուղիները և Ռոստով-Բերեգ կայարանը։ Պրիվոկզալնայա և Ամբուլատորնայա փողոցներում տեղադրված են աղբյուրի ցուցանակները։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Гремучий источник
Гремучка Ростов
Родник «Гремучий» Archived 2019-03-30 at the Wayback Machine.
Родники Ростова-на-Дону
Родники Ростова: Гремучий источник
Ապարների ծակոտկենություն

Ապարների ծակոտկենություն, ապարների բոլոր դատարկությունների (ծակոտիների) ընդհանուր ծավալը։ Քանակապես արտահայտվում է բոլոր ծակոտիների ծավալի և ապարի ընդհանուր ծավալի հարաբերությամբ (տոկոսներով)։
Ապարների ծակոտիներն ըստ մեծության լինում են՝

ենթամազական (<0, 0002 մմ)
մազական (0, 0002-0, 1 մմ)
գերմազական (> 0, 1 մմ)Առավել բարձր ծակոտկենությամբ օժտված են հողերը և փխրուն նստվածքները՝ ավազները, կավերը և այլն (մինչև 60-80% և ավելի)։ Նստվածքային և հրաբխածին ապարների (ավազաքարեր,
կրաքարեր, լավաներ, տուֆեր) ծակոտկենությունը տատանվում է 50-10%-ի և ավելի պակաս սահմաններում։ Մագմատիկ և մետամորֆային ապարները, որպես կանոն, փոքր ծակոտկենություն ունեն (0, 1-3% )։
Ապարների ծակոտկենության ուսումնասիրման արդյունքները կիրառվում են օգտակար հանածոների (օրինակ՝ նավթի և գազի) պաշարների հաշվարկման, դրանց մշակման տեխնոլոգիայի ընտրման և այլ բնագավառներում։
Աբու Քամալի շրջան

Աբու Քամալի շրջան (արաբ․՝ ناحية أبو كمال‎‎) կամ Ալ-Բուքամալի շրջան (արաբ․՝ ناحية البوكمال‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Աբու Քամալի գավառի 4 շրջաններից մեկը։
Վարչական կենտրոնն է Աբու Քամալ քաղաքը։ 2004 թվականի մարդահամարի տվյալներով շրջանը ունի 92 031 բնակչություն։ Հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Ունի 8 գյուղեր և ավաններ՝

ալ-Սույաիա (السويعية)
ալ-Ռամադի (الرمادي)
ալ-Սիյալ (السيال)
Հասարաթ (حسرات)
Մայիզիլա (معيزيلة)
ալ-Հիրի (الهري)
ալ-Ղիբրա (الغبرة)
ալ-Հառիա (الحرية)


== Ծանոթագրություններ ==
HDMI

HDMI կամ High Definition Multimedia Interface, բարձր որակի մուլտիմեդիայի համար ինտերֆեյս, որը թույլ է տալիս հաղորդել բարձր թույլտվությամբ թվային վիդոտվյալները և բազմաալիք աուդիոտվյալները՝ պաշտպանելով նրանց պատճենումից (անգլ.՝ High Bandwidth Digital Copy Protection, HDCP)։
HDMI-ի հիմնադիրներն են Hitachi, Matsushita Electric Industrial, Panasonic/National/Technics/Quasar, Philips, Silicon Image, Sony և Thomson (RCA) ընկերությունները։


== Բնութագիր ==

Լարի երկարությունը կարող է հասնել մինչև 10 մ։
Պահպանում է CEC և AV.link վարկանիշների արձանագրությունները
HDMI լարը կարող է մտնել համակարգչի մեջ նաև DVI ելքից
HDMI և DVI ելքերը գրեթե նման են


== Տեսակները ==
mini-HDMI
micro-HDMI


== Լարի կառուցվածքը ==

Ներքին թաղանթ
Մետաղաթղթից պատրաստված գլան
Ներքին լարեր
Ռետինե լարային պատյաններ
Արտաքին ընդհանուր ռետինե պատյան
Մետաղե HDMI գլխիկ


== HDMI, DisplayPort և DVI լարերի տարբերությունը ==


== Դասակարգում ==


== Տես նաև ==
DisplayPort
Thunderbolt
Unified Display Interface (UDI)
Mobile HDMI
EDID


== Ծանոթագրություններ ==


== Գրականություն ==
Крис Дженкинс HDMI - идеальный интерфейс? DVD Эксперт - 2011, էջ 18-20


== Արտաքին հղումներ ==
Պաշտոնական կայք
HDMI
Ներկայի և ապագայի օգնություն
Կյանքի ժամացույց (Կրասնի Սուլին)

«Կյանքի ժամացույց» ստելա (ռուս.՝ Стела «Часы жизни»), քանդակագործական հորինվածք Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Տեղադրվել է 1997 թվականին քաղաքի 200-ամյակի առթիվ՝ Վորոշիլովի և Կուլտուրայի փողոցների խաչմերուկում։ Նախագծի հեղինակն է Վ. Գորելկինը։


== Նկարագրություն ==
«Կյանքի ժամացույց» ստելան Կրասնի Սուլինի 200-ամյակի առթիվ կանգնեցված հուշարձաններից մեկն է։ Քանդակագործական հորինվածքը կառուցվել է 1997 թվականին Վորոշիլովի և Կուլտուրայի փողոցների խաչմերուկում՝ արեգակնային ժամացույցի սկզբունքով։ Պատվանդանի աստիճանանշման վրա սյունից ընկնող ստվերով հնարավոր է որոշել ժամը 15-ից 30 րոպե ճշտությամբ, իսկ ամենաճշգրիտը՝ սեպտեմբերին, քանի որ հենց այդ ամսին է կառուցվել հուշարձանը։ Սյունը խորհրդանշում է ժողովրդի աներերությունը, քաղաքի զարգացումը և ձգտումը դեպի երջանիկ ապագան, ինչի վկայությունն է արևի խորհրդանիշը սյան գագաթին։ Արևի ներսում թռչուն է, որը հույսի, հաջողության, երազների և խաղաղության խորհրդանիշ է։
«Կյանքի ժամացույց» նախագծի հեղինակն է քաղաքի գլխավոր ճարտարապետ Վ. Գորելկինը, որը որպես ստեղծման գաղափար վերցրել է պատմական ժամանակի իմաստային հաշվումը։
«Կյանքի ժամացույց» ստելայի հեռավորությունը Կրասնի Սուլին քաղաքի կենտրոնից 291 մետր է։


== Ծանոթագրություններ ==
Հալեպի բերդ

Հալեպի բերդ (արաբ․՝ قلعة حلب‎‎), միջնադարյան ամրոց Սիրիայում։ Համարվում է աշխարհի ամենահին և ամենամեծ բերդերից մեկը։ Բլուրը բնակեցվել է մ.թ.ա. 3–րդ հազարամյակում։ Բնակավայրը հետագայում գրավվել է շատ կայսրությունների կողմից, ինչպես՝ Բյուզանդական կայսրության, Մամլուքյան և Այուբյան սուլթանությունների կողմից։ Ներկայումս կանգուն են մնացել այուբյան ճարտարապետության շինությունները։ 2000 թվականին Աղա խանի մշակութային հաստատությունը և հնագույն խմբակը պահպանելու համար կատարվեցին համապատասխան գործողություններ։ Բերդը գտնվում է քաղաքի կենտրոնում։
1986 թվականից ընդգրկված է ՅՈՒՆԵՍԿՕ–ի համաշխարհային ժառանգության ցանկում։